ผมเคยถูกรถชนบริเวณขาซ้ายมีอาการช้ำและมีก้อนแข็งๆขึ้นมาบริเวณขาหนีบแถวหัวหน่าวไม่เจ็บเอามือกดไว้เหมือนการเต้นของหัวใจอยากรู้ว่ามันคืออะไรวิธีการรักษา
สวัสดีค่ะ ก้อนแข็งบริเวณขาหนีบ อาจเกิดจาก-ต่อมน้ำเหลืองบริเวณขาหนีบโต มักเกิดตามหลังการติดเชื้อบริเวณอุ้งเชิงกรานหรืออวัยวะเพศ-ก้อนเนื้องอกไขมัน ไม่อันตราย เป็นก้อนกลมเรียบ ไม่เจ็บ-รูขุมขนอักเสบ-รูขุมขนที่อักเสบแล้วมีการติดเชื้อทำให้มีลักษณะคล้ายเม็ดสิว-ฝีที่ผิวหนัง-การติดเชื้อใต้ชั้นผิวหนัง อาจปวด บวม แดง ร้อน มีไข้-ตุ่มถูกแมลงกัด-ตุ่มจากผื่นผิวหนังอักเสบเฉียบพลันบริเวณขาหนีบจะมีเส้นเลือดขนาดใหญ๋อยู่ การกดหรือคลำบริเวณดังกล่าวจึงอาจคลำได้เส้นเลือดที่เต้นตามอัตราการเต้นของหัวใจได้แนะนำไม่ไปแกะหรือบีบก้อนเองเพราะอาจเพิ่มโอกาสการติดเชื้อ ใช้น้ำเปล่าสะอาดล้างภายนอกได้ ไม่เอายาอะไรไปทาเองควรไปพบแพทย์เมื่อก้อนเจ็บมาก ขยายขนาดเร็ว ปวด บวม แดง ร้อน มีไข้ หรือลุกลามไปยังบริเวณอื่น การรักษาจะขึ้นกับการวินิจฉัยค่ะ